cyanic-selkie/wikianc huggingface dataset:
సమాచార సాధనాలు
విద్య
వార్తలు ప్రత్యేకాంశంగా సర్టిఫికెట్ నుండి పిజి స్థాయి వరకు వివిధ కోర్సులున్నాయి. ప్రతి పత్రిక, జర్నలిస్టులను తయారుచేయడానికి ఎంపిక చేసిన అభ్యర్థులకు ప్రత్యేక కళాశాలల ద్వారా శిక్షణ ఇస్తున్నది. అభ్యర్థులకు జర్నలిజం పట్ల ఆసక్తి, సామాజిక స్పృహ, చొచ్చుకుపోయే చొరవ, విన్నదీ కన్నదీ పదిమందితో పంచుకుందామనుకునే గుణం వుండి వాడుక భాషలో చక్కటి తెలుగు రాయగలిగే సామర్థ్యం వుంటే దరఖాస్తు చేసుకోవచ్చు. సాధారణంగా, ఇవ్వబడిన విషయంపై స్వంతంగా రాసిన వ్యాసము జతపరచాలి. ఆ తరువాత ప్రవేశ పరీక్ష ఆధారంగా ఎంపిక చేస్తారు. డిటిపి (తెలుగు) వచ్చిన వారికి, ఆంగ్ల అనువాద సామర్థ్యం ఉన్న వారికీ ప్రాధాన్యం ఇస్తారు. శిక్షణ కాలంలో ఉపకార వేతనం ఇస్తారు.
కడదరబెంచి
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
సమాచార సాధనాలు
బయటి లింకులు
వర్గం:సమాజం
కడదరబెంచి
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కదదరబెంచిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కదదరబెంచిలో భూ వినియోగం కింది విధంగా ఉంది:
నీటిపారుదల సౌకర్యాలు
కదదరబెంచిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కదదరబెంచిలో ఈ కింది వస్తువులు ఉత్పత్తి అవుతున్నాయి.
టైటిల్ సాంగ్
టైటిల్ సాంగ్ అనగా ఒక సినిమా లేదా దూరదర్శిని ధారావాహికలలో పేరుకు సరిపడినట్లుగా పెట్టే ఒక పాట.
టైటిల్ సాంగ్ ను కొన్ని సినిమాలలో టైటిల్స్ తో బాటు బాగ్రౌండ్ లో ఆడియో మాత్రమే నడిపిస్తే, మరికొన్నింటిలో ఆడియో, వీడియో చిత్రాలతో లేదా ఆర్ట్ వర్క్ తోబాటు చూపించేవారు.
కొన్ని టైటిల్ సాంగ్స్
వర్గం:పాటలు
వక్తృత్వం
thumb|వక్తృత్వ పోటీలో పాల్గొన్న విద్యార్థి వక్తృత్వం అనగా ఏదైనా విషయము గురించి ఆసక్తికరంగా మాట్లాడటం లేక ఉపన్యాసము చేయడం. తోటివారిపై ప్రభావం చూపడంలో, ఇది చాలా ఉపయోగం. చర్చ లాంటి కార్యక్రమాలలో కూడా ఈ కళ తెలిసినవారు చాలా సులభంగా ఇతరులను ఆకట్టుకుంటారు. అందువలన, పాఠశాల స్థాయినుండే విద్యార్థులలో వేదిక భయము పోగొట్టటానికి, వక్తృత్వ పోటీలు ఏర్పాటు చేస్తారు.
సాధారణ భావ ప్రసరణ కంటే ఈ విషయంలో ఉపన్యాసకులు పదాలను సరిగా పలకడం, సరిగా బట్టలు వేసుకోవడం, నిలబడడం, సంజ్ఞలు వాడడంపై ధ్యాసపెడతారు. ప్రతి సంవత్సరం జిల్లా, రాష్ట్ర స్థాయిలలో పోటీలు జరుగుతాయి.
వనరులు
వర్గం:విద్య
ఆత్మకూరు పురపాలక సంఘం (నెల్లూరు జిల్లా)
ఆత్మకూరు (నెల్లూరు) పురపాలక సంఘం,ఆంధ్రప్రదేశ్ రాష్ట్రం, నెల్లూరు లోని పురపాలక సంఘం. ఈ పురపాలక సంఘం నెల్లూరు లోకసభ నియోజకవర్గం లోని, ఆత్మకూరు శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం ఆత్మకూరు పట్టణంలో ఉంది.
చరిత్ర
ఈ పురపాలక సంఘం 2012 లో ఏర్పాటు చేశారు.23 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
భౌగోళికం
ఆత్మకూరు పురపాలక సంఘం 14.6167°N, 79.6167°W అక్షాంశాలు రేఖాంశాల మధ్య ఉంది. రాష్ట్ర రాజధాని అమరావతి 308 కిలోమీటర్ల దూరంలో ఉంది. ఇది సమీప పట్టణమైన నెల్లూరు నుండి 55 కి. మీ. దూరంలో ఉంది.
జనాభా గణాంకాలు
2011 భారత జనాభా లెక్కలు ప్రకారం ఆత్మకూరు జనాభా 29419, అందులో పురుషులు కాగా 14696 స్త్రీలు 14723 ఉన్నారు.0-6 సంవత్సరాల వయస్సు గల పిల్లల జనాభా 2949 ఇది మొత్తం జనాభాలో 10%.సగటు లింగ నిష్పత్తి 1002, ఇది ఆంధ్రప్రదేశ్ రాష్ట్ర సగటు 993 కంటే ఎక్కువ.ఆంధ్ర ప్రదేశ్‌తో పోలిస్తే ఆత్మకూరు  అక్షరాస్యత శాతం ఎక్కువగా ఉంది. 2011లో అక్షరాస్యత రేటు 75.28 % అందులో పురుషుల అక్షరాస్యత 82.47% ఉండగా, స్త్రీల అక్షరాస్యత రేటు 68.15% అక్షరాస్యులు ఉన్నారు.
పౌర పరిపాలన
ఈ పురపాలక సంఘంలో కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 23 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
శోభా హైమావతి
శోభా హైమావతి ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1999లో శృంగవరపుకోట నియోజకవర్గం నుండి ఎమ్మెల్యేగా గెలిచింది.
రాజకీయ జీవితం
శోభా హైమావతి తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసింది. ఆమె 1999లో ఆంధ్రప్రదేశ్ అసెంబ్లీకి జరిగిన ఎన్నికల్లో శృంగవరపుకోట నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి గంగాధరస్వామి శెట్టి పై గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 2004లో అసెంబ్లీ ఎన్నికల్లో శృంగవరపుకోట నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కుంభ  రవిబాబు  చేతిలో ఓడిపోయింది.
శోభా హైమావతి 2011లో తెలుగుదేశం పార్టీ అనుబంధ మహిళా విభాగం తెలుగు మహిళ రాష్ట్ర అధ్యక్షరాలిగా నియమితురాలైంది. ఆమె 2021లో పార్టీలో తనకు జరిగిన వివిధ పరిణామాల కారణంగా జులై 2021లో టీడీపీ ప్రాధమిక సభ్యత్వానికి రాజీనామా చేసింది. ఆమె తాడేపల్లిలోని ముఖ్యమంత్రి క్యాంపు కార్యాలయంలో వైసీపీ అధ్యక్షుడు వై.ఎస్. జగన్మోహన్ రెడ్డి సమక్షంలో 27 జనవరి 2022న వైఎస్సార్ కాంగ్రెస్ పార్టీలో చేరింది.
ఫ్యూచర్ గ్రూప్
దస్త్రం:futuregroup_logo.jpg ఫ్యూచర్ గ్రూప్ అనునది ప్రాథమికంగా ఒక రిటైల్ సంస్థ. దీనికి ఫైనాన్స్, పెట్టుబడి, ఇన్ష్యూరెన్స్, వినోద, రియల్ ఎస్టేట్, లాజిస్టిక్స్ విభాగాలు ఉన్నాయి. ఇది కిషోర్ బియానీ చే నిర్వహింప బడుతున్నది.
రిటైలింగ్
ఫ్యూచర్ గ్రూప్ యొక్క రిటైలింగ్ మాల్ లు
వీటిలో ఈ క్రింది ఔట్ లెట్లు నిర్వహింప బడతాయి.
పెట్టుబడి
ఫ్యూచర్ గ్రూప్ యొక్క పెట్టుబడి బ్రాండు, ఫ్యూచర్ క్యాపిటల్ హోల్డింగ్స్
ఇన్ష్యురెన్స్
ఇటాలియన్ ఇన్ష్యురెన్స్ సంస్థ జెనరాలితో భాగస్వామ్యం కుదుర్చుకొని ఫ్యూచర్ జెనరాలి గా నడుప బడుతోంది.
వినోదం
బ్లూ ఫుడ్స్ అనే సంస్థ యొక్క భాగస్వామ్యంతో నిర్వహింపబడుతున్న రెస్టారెంట్ లు.
వెంచర్ భాగస్వాములు
అమెరికాకి చెందిన స్టేషనరీ సంస్థ స్టేపుల్స్, ఫ్రాన్స్‌కు చెందిన సీలియో, మధ్య ప్రాచ్యానికి చెందిన ఆగ్జియోం కమ్యూనికేషన్స్
మూలాలు
ఫ్యూచర్ గ్రూప్ కార్పొరేట్ ప్రొఫైల్
వర్గం:వ్యాపార సంస్థలు
బద్లీ శాసనసభ నియోజకవర్గం
బద్లీ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
శివలింగం
thumb|శివ లింగం|260x260px
thumb|శివలింగ పుష్పం|260x260px thumb|347x347px|తిరువన్నామలై ఆలయంలోని పంచముఖ శివలింగం శివలింగం హిందూ మతంలో పూజింపబడే, శివుడిని సూచించే ఒక పవిత్ర చిహ్నం. సాంప్రదాయంలో లింగం శక్తి సూచికగా, దైవ సంభావ్యతగా పరిగణింపబడుతుంది. సాధారణంగా శివలింగం సృజనాత్మక శక్తికి సూచికగా ప్రతిష్ఠింపబడి ఉంటుంది.
పూర్వం శివుడ్ని విగ్రహ రూపం లోనే పూజించే వారు (హరప్పా శిథిలాలలో దొరికిన పశుపతి విగ్రహాన్ని పరిశీలించవచ్చు). వరాహపురాణం లోని వేంకటేశ్వర స్వామి అవతారానికి సంబంధించిన గాథలో భృగు మహర్షి శాప ఘట్టంలో భృగుమహర్షి శివుడ్ని "నేటి నుండి నీ శివలింగానికే కానీ నీ విగ్రహానికి పూజలుండవు, నీ ప్రసాదం నింద్యం అవుతుంది" అని శపిస్తాడు. అంటే అంతకుముందు విగ్రహానికి పూజలుండేవన్నమాట. శివ లింగాన్ని శివుని ప్రతిరూపంగా భావించి పూజించే ఆచారం మాత్రం ప్రాచీనమైనదే. ఇది ఎప్పుడు ప్రారంభమైందో ఇప్పటి దాకా ఎవరూ కచ్చితంగా తేల్చలేదు. శివం అనే పదానికి అర్థం శుభప్రదమైనది అని. లింగం అంటే సంకేతం అని అర్థం. అంటే శివలింగం సర్వ శుభప్రదమైన దైవాన్ని సూచిస్తుంది. ప్రపంచంలో లింగం ఎన్నో రూపాల్లో ప్రజల గౌరవాన్ని పొందుతోంది.
పురాణాల్లో లింగోద్బవం
ఇక ఈ శివ లింగావతారం మొదలును తెలుసుకునేందుకు విష్ణువు వరాహ రూపంలో, ముగింపును చూసేందుకు బ్రహ్మ హంస రూపంలో వెళ్లి, తమ లక్ష్యాన్ని చేరలేక తిరిగి వచ్చి శివుడినే శరణు కోరగా, తన నిజరూపంతో వారికి దర్శనమిచ్చి వారిలో నెలకొన్న అహంకారాన్ని రూపుమాపాడు. శివుడు తొలిసారిగా లింగ రూపంలో దర్శనమిచ్చిన సమయం కాబట్టి లింగోద్భవ కాలం అత్యంత ప్రాముఖ్యతను సంతరించుకుంది. అందుకే, రాత్రి 11 గంటల వేళ మొదలయ్యే లింగోద్భవ కాల పూజలను భక్తులు అత్యంత శ్రద్ధతో నిర్వహించి పరమశివుడి కృపకు పాత్రులవుతుంటారు.
శివ లింగనిర్మాణం
శివలింగము (మానుష లింగము) లో మూడు భాగాలు ఉంటాయి. బ్రహ్మ భాగము భూమిలో, విష్ణు భాగం పీఠంలో, శివ భాగం మనకు కనిపించే పూజా భాగముగా శిల్పులు ఆగమ శాస్త్రాలలో సూచించిన విధముగ సరియైన రాతితో గాని ఇతర పదార్ధాలతో నిర్మిస్తారు.
షణ్మతాలు
హిందూ మతాన్ని అనుసరించే వారిని ఆరు వర్గాలుగా విభజించవచ్చు.వీటినే షణ్మతాలు అంటారు.
పంచభూతలింగాలు
తిరువన్నామలై]] అరుణాచలం
మూలాలు
వర్గం:హిందూ మతము
గడ్డిగారి విఠల్ రెడ్డి
గడ్డిగారి విఠల్‌ రెడ్డి తెలంగాణ రాష్ట్రంకు చెందిన రాజకీయ నాయకుడు మరియు ముధోల్ శాసనసభ నియోజకవర్గ శాసనసభ్యుడు.
జీవిత విశేషాలు
విఠల్ రెడ్డి 1954, ఆగస్టు 6న నిర్మల్ జిల్లా, భైంసా మండలం,  దేగాం గ్రామంలో జన్మించాడు. ఈయన తండ్రి గడ్డిగారి గడ్డెన్న ఆరుసార్లు శాసన సభ్యుడిగా, కోట్ల విజయభాస్కరరెడ్డి మంత్రివర్గంలో బి. సి. సంక్షేమ శాఖ మంత్రిగా విధులు నిర్వహించాడు.
విద్యాభ్యాసం - ఉద్యోగం
ఉస్మానియా విశ్వవిద్యాలయంలో ఎల్.ఎల్.బి. పూర్తిచేసి, 20 ఏళ్ళపాటు భైంసా పట్టణంలో న్యాయవాదిగా పనిచేశాడు.
రాజకీయ విశేషాలు
2006–2008, 2010–2013 మధ్యకాలంలో భైంసా మార్కెట్ కమిటీ చైర్మన్‌గా పనిచేశాడు. 2009లో ప్రజా రాజ్యం పార్టీ నుంచి శాసనసభ్యుడిగా పోటీచేసి ఓడిపోయిన విఠల్ రెడ్డి, 2014లో జరిగిన తెలంగాణ సార్వత్రిక ఎన్నికల్లో కాంగ్రెస్ పార్టీ టికెట్‌పై పోటీచేసి భారతీయ జనతా పార్టీ అభ్యర్థి పదకంటి రమాదేవిపై 14వేలకు పైగా ఓట్ల అధిక్యంతో గెలుపొందాడు. ఈయన 2014, ఆగష్టు 6వ తేదీన తెలంగాణ రాష్ట్ర సమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికలలో టిఆర్ఎస్ పార్టీ టికెట్‌పై పోటీచేసి సమీప భారతీయ జనతా పార్టీ అభ్యర్థి పదకంటి రమాదేవిపై 43వేలకు పైగా ఓట్ల అధిక్యంతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:తెలంగాణ రాజకీయ నాయకులు వర్గం:తెలంగాణ రాష్ట్ర సమితి రాజకీయ నాయకులు వర్గం:1954 జననాలు వర్గం:నిర్మల్ జిల్లా నుండి ఎన్నికైన శాసన సభ్యులు వర్గం:నిర్మల్ జిల్లా రాజకీయ నాయకులు వర్గం:నిర్మల్ జిల్లా వ్యక్తులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018)
భారత జాతీయ చలనచిత్ర పురస్కారాలు - ఉత్తమ సినీ విమర్శకుడు
1984లో 32వ జాతీయ చలనచిత్ర అవార్డుల సందర్భంగా ఈ అవార్డును ప్రారంభించారు. దేశంలోని అన్ని భారతీయ భాషలలో ఆ సంవత్సరంలో నిర్మించిన చిత్రాలకు ప్రతి సంవత్సరం ఈ అవార్డు అందిస్తారు.
విజేతలు
అవార్డులో భాగంగా 'స్వర్ణ కమలం' (బంగారు కమలం), నగదు బహుమతి అందిస్తారు.
మూలాలు
వర్గం:భారత జాతీయ చలనచిత్ర పురస్కారాలు
గుల్జార్
చలనచిత్ర పాటల రచయిత గుల్జార్ 1936, ఆగష్టు 18 న ప్రస్తుత పాకిస్తాన్ భూభాగంలోని దినాలో సిక్కు కుటుంబంలో జన్మించాడు. దేశవిభజన తరువాత అతని కుంటుంబం ఢిల్లీకి వలస వచ్చింది. గుల్జార్ అసలుపేరు సంపూర్ణసింగ్. హిందీ, ఉర్దూ, పంజాబీ భాషలలో రచనలు చేసి పేరు సంపాదించిన గుల్జార్ 2004 లో భారత ప్రభుత్వపు పద్మభూషణ్ అవార్డును, 2002లో సాహిత్య అకాడమీ అవార్డును పొందగా ఇటీవల ప్రపంచ సినీ రంగంలో ప్రఖ్యాతమైన ఆస్కార్ అవార్డును బెస్ట్ ఒరిజనల్ సాంగ్ విభాగంలో పొందినాడు.
సినీ గేయ రచయితగా
బిమల్‌రాయ్ వద్ద సహాయ దర్శకుడిగా గుల్జార్ సినీ పరిశ్రమలో ప్రవేశించాడు. బిమల్‌రాయ్ ప్రాత్సాహంతోనే గేయ రచనకు కలంపట్టి అతని దర్శకత్వంలో బందిని చిత్రానికి తొలి పాట రాశాడు. మీనా కుమారి మరణించిన తరువాత ఆమె వ్రాసిన షాయరీలను, గీతాలను తనే అచ్చు వేశాడు. వీటిని తను మరణించిన తరువాత అచ్చువేయాలని ఆమె తనకు సన్నిహితుడైన గుల్జార్‌ను కోరింది. ప్రముఖ మరాఠీ రచయిత అమృతా ప్రీతమ్ రచనలకు కూడా గుల్జార్ అనువాదం చేశాడు. ఉర్దూ షాయరీలో అందరూ తప్పనిసరిగా రాసే రెండు వాక్యాల నజ్మ్ శైలిని ఆయన కవితా సంకలనం త్రివేణిలో మూడు లైన్లను కలిపి ఒక నజ్మ్ (హైకూ)రాసే కొత్త పద్ధతికి శ్రీకారం చుట్టాడు. ఆయన ఉర్దూ కథా సంకలనం ధువాఁ (పొగ) కు సాహిత్య అకాడమీ అవార్డు వచ్చింది. ఉదారవాద కవి అయిన గుల్జార్ లైకిన్, ఆంధీ, పరిచయ్ వంటి సినిమాలకు దర్శకత్వం వహించాడు.
వ్యక్తిగత జీవితం
గుల్జార్ నటి రాఖిని పెళ్ళి చేసుకుని విడిపోయాడు. కూతురు మేఘన కూడా సినిమా డైరెక్టర్. దేశ విభజన కాలంలో పాకిస్థాన్ నుంచి వచ్చి ముందు ఢిల్లీలో గడిపినా తరువాత ముంబయిలో స్థిరపడ్డాడు. అక్కడ ఒక గ్యారేజీలో పనిచేస్తుండగానే ప్రగతిశీల రచయితల సంఘంతో పరిచయం ఏర్పడింది.
బయటి లింకులు
వర్గం:1936 జననాలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:పద్మభూషణ పురస్కార గ్రహీతలు వర్గం:ఉర్దూ కవులు వర్గం:పంజాబీ రచయితలు వర్గం:జీవిస్తున్న ప్రజలు వర్గం:భారతీయ సినిమా దర్శకులు వర్గం:దాదాసాహెబ్‌ ఫాల్కే అవార్డు గ్రహీతలు
తీన్మార్ మల్లన్న
తీన్మార్ మల్లన్న (చింతపండు నవీన్ కుమార్) తెలంగాణ రాష్ట్రానికి చెందిన రాజకీయ నాయకుడు, జర్నలిస్టు.
జననం, విద్యాభాస్యం
తీన్మార్ మల్లన్న అసలు పేరు చింతపండు నవీన్ కుమార్. ఆయన 1982, జనవరి 17న తెలంగాణ రాష్ట్రం, యాదాద్రి భువనగిరి జిల్లా, తుర్కపల్లి మండలం, మాధాపురం గ్రామంలో జన్మించాడు. ఆయన ఉస్మానియా యూనివర్సిటీ నుండి ఎంఏ పొలిటికల్ సైన్స్ పూర్తి చేసి హైదరాబాదు జె.ఎన్.టి.యు నుండి 2009లో ఎంబీఏ పూర్తి చేశాడు.
వృత్తి జీవితం
తీన్మార్ మల్లన్న ఎన్ టీవీ, ఐ న్యూస్ వంటి ఛానెల్స్ లో పని చేసి 2012లో వి6 న్యూస్ లో ప్రసారమైన తీన్మార్ వార్తలు ద్వారా మంచి గుర్తింపు అందుకున్నాడు. అనంతరం 10 టీవీలో కొంతకాలం పని చేసి సొంతంగా క్యూ న్యూస్ యూట్యూబ్ ఛానల్ ను ఏర్పాటు చేశాడు.
రాజకీయ జీవితం
తీన్మార్ మల్లన్న వి6 న్యూస్ ఛానల్ లో ఉద్యోగానికి రాజీనామా చేసి తెలంగాణ ఏర్పడ్డాక 2015లో  తెలంగాణ శాసన మండలికి జరిగిన ఎన్నికల్లో నల్గొండ -ఖమ్మం - వరంగల్‌ ‌పట్టభద్రుల ఎమ్మెల్సీ స్థానం నుండి కాంగ్రెస్ పార్టీ అభ్యర్థిగా పోటీ చేసి ఓటమిపాలయ్యాడు. ఆయన 2019లో జరిగిన హుజూర్‌నగర్ అసెంబ్లీ నియోజకవర్గం స్థానానికి జరిగిన ఉప ఎన్నికలో స్వతంత్ర అభ్యర్థిగా పోటీచేసి ఓడిపోయాడు. తీన్మార్ మల్లన్న 2021, మార్చిలో తెలంగాణ శాసన మండలికి జరిగిన ఎన్నికల్లో నల్గొండ - ఖమ్మం - వరంగల్‌ ‌పట్టభద్రుల ఎమ్మెల్సీ స్థానం నుండి స్వతంత్ర అభ్యర్థిగా పోటీ చేసి రెండవ స్థానంలో నిలిచి ఓటమిపాలయ్యాడు. తీన్మార్ మల్లన్న 7 డిసెంబర్ 2021న ఢిల్లీలోని బీజేపీ కేంద్ర కార్యాలయంలో పార్టీ తెలంగాణ వ్యవహారాల ఇన్‌ఛార్జ్‌ తరుణ్‌చుగ్ ఆధ్వర్యంలో భారతీయ జనతా పార్టీలో చేరాడు.
శభాష్ రాము
శభాష్ రాము 1993, ఆగష్టు 13న విడుదలైన తెలుగు చలనచిత్రం. ఎన్. హరిబాబు దర్శకత్వం వహించిన ఈ చిత్రంలో వినోద్ కుమార్, ఆమని జంటగా నటించగా, ఎం.ఎం. కీరవాణి సంగీతం అందించారు.
తీన్మార్ మల్లన్న
పాదయాత్ర
తీన్మార్ మల్లన్న 2021 ఆగస్టు 29 నుంచి జోగులాంబ గద్వాల జిల్లా అలంపూర్ నుంచి పాదయాత్రను ప్రారంభించి రెండు సంవత్సరాల ప్రజల్లోనే ఉంటానని 2021, జూలై 18న ఘటకేసర్ లో ఏర్పాటు చేసిన సభలో ప్రకటించాడు.
అరెస్ట్
హైదరాబాద్‌లోని చిలకలగూడ పోలీసులు ఆగష్టు 27, 2021న తీన్మార్​ మల్లన్న ను అరెస్ట్ చేశారు.
మూలాలు
వర్గం:1982 జననాలు వర్గం:యాదాద్రి భువనగిరి జిల్లా వ్యక్తులు వర్గం:యాదాద్రి భువనగిరి జిల్లా రాజకీయ నాయకులు వర్గం:తెలంగాణ వ్యక్తులు వర్గం:తెలంగాణ ఉద్యమకారులు వర్గం:పాత్రికేయులు
ఇంటర్నేషనల్ కామర్స్ సెంటర్
ఇంటర్నేషనల్ కామర్స్ సెంటర్ (ఐ.సి.సి) హాంగ్‌కాంగ్ లోని వెస్ట్ కౌలన్ లో ఉన్న ఒక ఆకాశహర్మ్యం. ఇది 484 మీటర్ల ఎత్తుతో 118 అంతస్తులను కలిగి ఉంటుంది. దీనిని కౌలన్ స్టేషన్ లోని యూనియన్ స్క్వేర్ ప్రాజెక్ట్ లో భాగంగా నిర్మించారు. ఇది 2010 లో నిర్మాణం పూర్తయినప్పుడు ప్రపంచంలోనే 4 వ ఎత్తైన భవనం (ఆసియాలో మూడవది). ఇప్పుడు, ప్రపంచంలోనే 11 వ అత్యంత పొడవైన భవనం, అంతస్తుల సంఖ్యలో ప్రపంచంలోని ఐదవ ఎత్తైన భవనం, హాంకాంగ్లో ఇది అత్యంత ఎత్తైన భవనం. thumb|261x261px|ఆసియాలోని ఇతర ఎత్తైన భవనాలతో పోలిస్తే ఇంటర్నేషనల్ కామర్స్ సెంటర్. రిట్జ్-కార్ల్టన్, హాంగ్ కాంగ్ హోటల్, స్కై 100 అని పిలువబడే ఒక అబ్సేర్వేటరీ వంటి ముఖ్యమైన సౌకర్యాలు ఈ భవనంలో ఉన్నాయి.
హాంకాంగ్ ద్వీపంలోని విక్టోరియా నౌకాశ్రయానికి నేరుగా హాంకాంగ్లో ఐసీసీ రెండో ఎత్తైన ఆకాశహర్మ్యం, 2 ఇంటర్నేషనల్ ఫైనాన్స్ సెంటర్ (ఐఎఫ్సీ), ఈ భవనం ఉంటాయి. హన్సెర్సన్ ల్యాండ్, హాంగ్కాంగ్ ల్యాండ్ మరో ప్రధాన హాంగ్కాంగ్ డెవలపర్తో పాటు ఐఎఫ్సి సన్ హంగ్ చే ఈ ప్రాజక్టు అభివృద్ధి చేయబడింది.
అభివృద్ధి
ఎం.టి.ఆర్ కార్పొరేషన్ లిమిటెడ్, సన్ హంగ్ కై ప్రాపర్టీస్, హాంకాంగ్ యొక్క మెట్రో ఆపరేటర్, అతిపెద్ద ఆస్తి డెవలపర్ వంటి ఎన్నో సంస్థలు ఈ ఆకాశహర్మ్యం అభివృద్ధికి బాధ్యత వహించాయి. దీనిని యూనియన్ స్క్వేర్ ఫేజ్ 7 గా అభివృద్ధి చేశారు, దీని ప్రస్తుత పేరు అధికారికంగా 2005 లో ప్రకటించబడింది. ఇంటర్నేషనల్ కామర్స్ సెంటర్ 2007 నుండి 2010 వరకు అనేక దశల్లో పూర్తయింది. ఏప్రిల్లో రిట్జ్-కార్ల్టన్ ను, మార్చి చివరలో వేధశాలను ప్రారంభించారు.
భవనాలను పరిసర పర్వతాల కన్నా పొడవుగా ఉండటానికి అనుమతించని నిబంధనల కారణంగా ఈ భవన పూర్వ ప్రణాళికల నుండి వెనక్కి తగ్గారు.ఈ భవనం యొక్క అసలు ప్రతిపాదనను కోలూన్ స్టేషన్ దశ 7 అని పిలిచేవారు, ఇది 574 మీటర్లు (1,883 అడుగులు) ఎత్తుతో 102 అంతస్తులు ఉండేది. ఇది హాంగ్ కాంగ్లో ఉన్న భవనాలలో పొడవైనది.
వాంగ్ & ఓయుయాంగ్ (హెచ్.కే.) లిమిటెడ్ సహకారంతో అమెరికన్ నిర్మాణ సంస్థ కోహ్న్ పెడెర్సెన్ ఫాక్స్ అసోసియేట్స్ (కె.పి.ఎఫ్.) ఈ టవర్ను రూపొందించింది.
13 సెప్టెంబరు 2009 న ఆరు శ్రామికులు చనిపోవడానికి కారణమైన లిఫ్ట్ షాఫ్ట్ ప్రమాదం కారణంగా  నిర్మాణ పనులను తాత్కాలికంగా నిలిపివేశారు  .
అంతస్థులు
ఈ భవనంలో నేల పైభాగంలో 108 అంతస్తులు, భూగర్భంలో 4 ఉన్నాయి. హాంకాంగ్లో టెట్రాఫోబియా యొక్క ప్రాబల్యం కారణంగా, "4" (4, 14, 24, మొదలైనవి) సంఖ్య ఉన్న అంతస్తులు తొలగించబడ్డాయి. అందువల్ల దీనిని 118 అంతస్తుల భవనంగా లెక్కిస్తారు.
ఫ్లోర్ డైరెక్టరీ
దాని బేస్మెంట్ లో ఎలిమెంట్స్ షాపింగ్ మాల్ ను అక్టోబరు 2007 లో ప్రారంభించారు.
ది రిట్జ్-కార్ల్టన్ అనే ఒక ఐదు నక్షత్రాల హోటల్ 102 నుండి 118 అంతస్తుల వరకు ఆక్రమించి ఉంటుంది. ప్రపంచంలోని అత్యుత్తమ స్విమ్మింగ్ పూల్, బార్ (ఒజోన్) 118 వ అంతస్తులో ఉంది.
ఈ భవంతిలోని 100 వ అంతస్తును స్కై100 అని పిలుస్తారు, ఇది ఏప్రిల్ 2011 లో ప్రజలకు తెరివబడింది. 101 వ అంతస్తు ఐదు నక్షత్రాల రెస్టారెంట్లకు అద్దెకు ఇవ్వబడింది.
లాబీ తప్ప మిగతా భవనం తరగతి-కార్యాలయ స్థలాన్ని కలిగి ఉంది.
ఐసిసి కాంతి, మ్యూజిక్ షో
ఎల్.ఇ.డి లైట్ షో ఒక నూతన గిన్నీస్ ప్రపంచ రికార్డును "ఒకే భవనంలో అతిపెద్ద కాంతి, ధ్వని ప్రదర్శన"ను స్థాపించింది. దీని కోసం మొత్తం 50,000 చదరపు మీటర్లు ఇంటర్నేషనల్ కామర్స్ సెంటర్లోని రెండు ముఖభాగాల్లో ఎల్.ఇ.డి. ప్రదర్శనను ఏర్పాటు చేశారు.
ఐసిసి లైట్ అండ్ మ్యూజిక్ షోను డిజైర్ హిరోహీటో టట్సున్ రూపొందించారు, ఇతనే టోక్యో స్కైట్రీ యొక్క లైటింగ్ సిస్టం రూపొందించారు. ఇది విక్టోరియా హార్బర్లో రోజువారీ "సింఫనీ ఆఫ్ లైట్స్ షో"ను పోలి ఉంటుంది, ఐ.సి.సి లైట్ అండ్ మ్యూజిక్ షో, మ్యూజిక్ ఎలిమెంట్లను ఉపయోగించి థీమ్, కథాంశాన్ని రూపొందించారు.
బాహ్య లింకులు
వర్గం:ఆకాశహర్మ్యాలు వర్గం:చైనా
లాంక్సి అంతర్జాతీయ హోటల్
లాంక్సి అంతర్జాతీయ హోటల్ లేదా హ్యాంగింగ్ విలేజ్ ఆఫ్ హుయాక్సి ఒక లేట్-మోడర్నిస్టిక్-ఫ్యూచరిజం విధానంలో నిర్మించిన ఒక ఆకాశహర్మ్యం. ఇది జియాంగ్యిన్, వుక్సి, జియాంగ్సు, చైనాలో ఉన్నది. ఈ మిశ్రమ-వినియోగ భవన నిర్మాణాన్ని 2008 లో ప్రారంభించి 2011లో పూర్తిచేశారు. ఈ భవనం 328 మీటర్ల ఎత్తుతో 74 అంతస్థులు ఉంటుంది. ఈ ఆకాశహర్మం పైభాగంలో ఒక గాజు గోళం ఉంటుంది. 12 అక్టోబర్ 2011 న లాంక్సి ఇంటర్నేషనల్ హోటలును ప్రారంభించారు.
పదునెట్టాంబడి
18 మెట్ల పేర్లు
ఈ 18 మెట్లకు ప్రత్యేకమైన పేర్లు కూడా ఉన్నాయి. అవి: 1. అణిమ 2. లఘిమ 3. మహిమ 4. ఈశ్వత 5. వశ్యత 6. ప్రాకామ్య 7. బుద్ధి 8. ఇచ్ఛ 9. ప్రాప్తి 10. సర్వకామ 11. సర్వ సంపత్కర 12. సర్వ ప్రియకర 13. సర్వమంగళాకార 14.సర్వ దుఃఖ విమోచన 15.సర్వ మృత్యుప్రశమన 16. సర్వ విఘ్ననివారణ 17.సర్వాంగ సుందర 18.సర్వ సౌభాగ్యదాయక
మూలాలు
వర్గం:దేవాలయాలు
స్విట్జర్లండ్ ప్రెసిడెంటు
కాన్ఫెడరేషన్ ప్రెసిడెంటు సరిసమానుల్లో మొదటివ్యక్తి. ప్రెసిడెంటుకి మిగతా ఆరుగురు కౌన్సిలర్ల కంటే ఎక్కువ అధికారాలేమీ ఉండవు. తనకు కేటాయించిన విభాగానికి అధిపతిగానే కొనసాగుతారు. సాంప్రదాయికంగా ఈ బాధ్యతకు కౌన్సిల్ సభ్యుల్లో సీనియారిటీ ప్రకారం ఎన్నికౌతూంటారు. ఈ ఏటి ఫెడరల్ కౌన్సిల్ వైస్ ప్రెసిడెంటే తరువాత సంవత్సరానికి అధ్యక్ష పదవిని చేపడతారు. దేశాధినేత అంటే సమాఖ్య ప్రెసిడెంటు కాదు, మొత్తం ఫెడరల్ కౌన్సిలంతా సామూహికంగా దేశాధిపతి.
ఫెడరల్ ప్రభుత్వానికి, ఫెడరల్ పరిపాలనకూ సంబంధించిన రాజ్యాంగ నిబంధనలను రాజ్యాంగం నిర్వచించింది. ఇందులోని ఒక అధికరణం ప్రత్యేకంగా అధ్యక్ష పదవికి సంబంధించి ఉంది.
సామర్థ్యాలు
స్విస్ అధ్యక్షుడూ ఇతర దేశాల ప్రెసిడెంటు లాగా దేశాధిపతి కాదు: స్విస్ రాజ్యాంగం ప్రకారం ఫెడరల్ కౌన్సిలే, దేశాధినేత గాను, ప్రభుత్వాధినేత గానూ పనిచేస్తుంది కౌన్సిల్‌లో ఏదైన అంశానికి జరిపే వోటింగులో వోట్లు అటూ ఇటూ సమానంగా పడినపుడు (ఇది జరగవచ్చు, ఎందుకంటే వోటింగులో పాల్గొనకపోవచ్చు, కొందరు సభ్యులు సభకు అసలు రాకపోవచ్చు), ప్రెసిడెంటు ఓటుకు రెట్టింపు విలువ ఉంటుంది.
తన సొంత శాఖపై నియంత్రణతో పాటు ప్రెసిడెంటు, ఇతర ప్రజాస్వామ్య దేశాలలో ఒకే దేశాధినేత సాధారణంగా నిర్వహించే పనుల్లో కొన్నిటిని విధులను నిర్వహిస్తారు. ఉదాహరణకు, ఐక్యరాజ్యసమితిలో చేరినప్పటి నుండి, స్విస్ అధ్యక్షులు సర్వప్రతినిధిసభ ప్రారంభ సమావేశాలలో మాట్లాడుతారు. అయితే, దేశానికి "ఒక్క" దేశాధినేత లేనందున, దేశం తరపున ఎటువంటి అధికారిక పర్యటనలను నిర్వహించరు. విదేశాలకు వెళ్ళేటప్పుడు, ప్రెసిడెంటు తన స్వంత శాఖాధిపతిగా మాత్రమే పర్యటిస్తారు. స్విట్జర్లండును సందర్శించే ఇతర దేశాధినేతలను ప్రెసిడెంటు కాకుండా, ఫెడరల్ కౌన్సిల్ లోని ఏడుగురు సభ్యులు అందరూ కలిసి స్వాగతిస్తారు. ఒప్పందాలపై సంతకాలు పూర్తి కౌన్సిల్ తరపున చేస్తారు. ఫెడరల్ కౌన్సిల్ సభ్యులందరూ విశ్వాస ప్రకటన లేఖల పైనా, ఇతర పత్రాలపైనా సంతకాలు చేస్తారు.
ఎన్నిక
ప్రెసిడెంటును ఫెడరల్ కౌన్సిల్ సభ్యుల నుండి, ఫెడరల్ అసెంబ్లీ ఒక సంవత్సరం కాలానికి ఎన్నుకుంటుంది ఏటా జనవరి 1 న కొత్త ప్రెసిడెంటు పదవీకాలం మొదలై డిసెంబరు 31 న ముగుస్తుంది. దిగిపోయే ప్రసిడెంటు మళ్ళీ వెంటనే ఎన్నిక కావడానికి అనర్హులు.
పంతొమ్మిదవ శతాబ్దంలో, ఫెడరల్ ప్రెసిడెంట్‌గా ఎన్నికవడమంటే ఎంతో గౌరవనీయమైన ఫెడరల్ కౌన్సిల్ సభ్యులకు ఇచ్చే పురస్కారం లాగా ఉండేది. ప్రభుత్వంలో తక్కువ ప్రభావవంతమైన సభ్యులను పరిగణన లోకి తీసుకునేవారు కాదు. అలాంటి ఒక ఉదాహరణ విల్హెల్మ్ మాథియాస్ నాఫ్. అతను 27 సంవత్సరాల పాటు ఫెడరల్ కౌన్సిల్ సభ్యుడుగా ఉన్నప్పటికీ 1853 లో ఒక్కసారి మాత్రమే ఫెడరల్ ప్రెసిడెంటుగా ఎన్నికయ్యాడు.
1920 వరకు, అధ్యక్షుడే విదేశీ వ్యవహారాల శాఖకు కూడా నాయకత్వం వహించడం ఆచారంగా ఉండేది. అందువల్ల ప్రతి సంవత్సరం, పదవీ విరమణ చేసిన ప్రెసిడెంటు తన మాజీ విభాగానికి తిరిగి వెళ్ళడం, కొత్త ప్రెసిడెంటు విదేశీ వ్యవహారాల శాఖను చేపట్టడం.. ఇలా పదవుల మారకం జరుగుతూ ఉండేది. అదేవిధంగా, ఫెడరల్ ప్రెసిడెంట్ పదవిలో ఉన్న సంవత్సరంలో స్విట్జర్లాండ్‌ను విడిచిపెట్టకపోవడం కూడా సాంప్రదాయంగా ఉండేది.
మూలాలు
వర్గం:All articles containing potentially dated statements వర్గం:స్విట్జర్లాండ్
వంగరాజ్యం
వంగరాజ్యం భారత ఉపఖండంలోని గంగా డెల్టాలో ఒక పురాతన రాజ్యం, భౌగోళికంగా ఒక రాజకీయ విభాగం. బెంగాలు ప్రాంతం పేరున్న రాజ్యాలలో ఇది ఒకటి. ఇది దక్షిణ బెంగాలులో ఉంది. ప్రస్తుత దక్షిణ పశ్చిమ బెంగాలు (భారతదేశం), నైరుతి బంగ్లాదేశుతో చేరిన ప్రధాన ప్రాంతంలో విస్తరించిన రాజ్యం ఇది. ప్రాచీన భారతదేశం పురాణాలు, కథలలో, శ్రీలంక చరిత్రలో వంగ లక్షణాలు పేర్కొనబడ్డాయి.
అనేకమంది గ్రీకో-రోమను రచయితలు పేర్కొన్న గంగారిడై సామ్రాజ్యానికి వంగప్రాంతం బహుశా కేంద్రంగా ఉంది. భారతీయ, గ్రీకో-రోమను రచయితలు ఈ ప్రాంతం, యుద్ధ ఏనుగులను సూచిస్తారు. భారతీయ చరిత్రలో వంగప్రాంతం తన బలమైన నావికాదళానికి ప్రసిద్ది చెందింది. హిందూ ఇతిహాసం మహాభారతంలో వంగప్రాంతం గురించి అనేక సూచనలు ఉన్నాయి. ఇది భారతదేశంలోని రెండు ప్రధాన సంస్కృత ఇతిహాసాలలో ఒకటి. ఇతర ఇతిహాసం, రామాయణం, రాజ్యాన్ని అయోధ్యకు మిత్రదేశంగా పేర్కొంది. సింహళ వృత్తాంతాల ఆధారంగా వంగ అనేది లంక ద్వీపంలో వలసరాజ్యం. రాజ్యాన్ని స్థాపించిన రాకుమారుడు విజయ పూర్వీకుల నివాసం.
చరిత్ర
thumb|పశ్చిమ భారతదేశం లోని అజంతా గుహలలో ఉన్న వంగదేశ రాకుమారుడు శ్రీలంకను జయించి పట్టాభిషిక్తుడౌతున్న దృశ్యం వంగరాజ్యం నార్తరను బ్లాక్ పాలిషు వేర్ కాలంలో దిగువ గంగా డెల్టాలో ఉద్భవించింది. ఇది డెల్టా అనేక ద్వీపాలను తన నావికాదళంతో నియంత్రిస్తూ విదేశీ అన్వేషణకు బయలుదేరింది. ప్రాచీన భారతీయ వ్రాతపూర్వక ఆధారాలు వంగను నావికుల కేంద్రంగా సూచిస్తాయి. క్రీస్తుపూర్వం 5 వ శతాబ్దంలో వంగరాజు స్లహాబాహు కుమారుడు రాకుమారుడు విజయ బెంగాలు బే మీదుగా ప్రయాణించి ఇప్పుడు శ్రీలంకలో ఉన్న రాజ్యాన్ని స్థాపించాడు. వంగరాజ్యం మత సంప్రదాయాలలో జైన మతం, బౌద్ధమతం, హిందూ మతం ప్రధానంగా ఉన్నాయి.
కౌటిల్య రాసిన అర్థశాస్త్రంలో వంగను పరిపాలనా విభాగంగా నమోదు చేశారు. దీనిని కాళిదాసు గుర్తించదగిన నావికా శక్తిగా అభివర్ణించారు. వంగాలో ఉపవిభాగాల నమోదిత ఆధారాలు కూడా ఉన్నాయి. వీటిలో ఒక విభాగాన్ని "ఉప వంగా" (ఎగువ వంగా) అని పిలుస్తారు. ఇది జెస్సోరు, సుందర్బన్లకు అనుగుణమైన అటవీ ప్రాంతాలకు అనుగుణంగా ఉంటుంది.
వంగరాజ్యం పాలకుల వివరాలు అధికంగా తెలియదు. క్రీస్తుపూర్వం 2 వ శతాబ్దం తరువాత ఈ భూభాగంలో వరుస భారతీయ సామ్రాజ్యాలలో బెంగాలీ రాజ్యాలలో భాగమైంది. వీటిలో మౌర్య, గుప్తాల, శశాంకా పాలన, ఖద్గాల, పాలాల, చంద్రాలు, సేనాలు, దేవాలు ఉన్నారు. తరచుగా భూభాగాన్ని సూచించడానికి వంగల అనే పదాన్ని ఉపయోగించారు. ఉదాహరణకు దక్షిణ భారత చోళ రాజవంశం శాసనం చంద్ర రాజవంశంతో యుద్ధంలో ఈ ప్రాంతాన్ని వంగలదేశంగా పేర్కొంది. ముస్లిం బెంగాలు ఆక్రమణ తరువాత ఈ ప్రాంతాన్ని బంగాలా అని పిలిచారు. ఇది వంగల నుండి ఉద్భవించి ఉండవచ్చు. పేర్లు ఆధునిక పదాలు బంగ, బంగ్లా పూర్వగాములు.
భౌగోళికం
వంగ ప్రధాన ప్రాంతం తూర్పున పద్మ-మేఘనా నది వ్యవస్థ, పశ్చిమాన భాగీరథి-హూగ్లీ నది వ్యవస్థ మధ్య విస్తరించి ఉంది.
తూర్పున ఇది ఆధునిక బంగ్లాదేశు ఖుల్నా విభాగం, బారిసాలు విభాగం, అలాగే ఖుల్నా విభాగం నైరుతి విభాగాన్ని కలిగి ఉంది. పశ్చిమాన ఇది పశ్చిమ బెంగాలు ప్రెసిడెన్సీ విభాగాన్ని కలిగి ఉంది. బుర్ద్వాను డివిజను, మేదినీపూరు విభాగం వరకు విస్తరించి ఉండవచ్చు. దాని పొరుగువారిలో తూర్పున సమతట ఉన్నారు; ఉత్తరాన పౌండ్రవర్ధన; పశ్చిమాన మగధ, అంగ, సుహ్మా, రాధ ఉన్నాయి.
పురాతత్వం
పశ్చిమ బెంగాలులో వంగదేశ సంబంధిత పురావస్తు ప్రాంతంగా చంద్రకేతుగరు ఉంది.
మహాభారతంలో మూలాలు
thumb|కంబోడియా లోని అంగరుకోట దేవాలయంలో మహాభారతంలోని కురుక్షేత్ర యుద్ధ దృశ్యాలు thumb|పశ్చిమబెంగాలు లోని చంద్రకేతగరు వద్ద లభించిన టెర్రకోట నౌకాముద్ర thumb|కంతజా ఆలయం (బంగ్లాదేశ్)టెర్రకోటా యుద్ధ గజం thumb|టెర్రకోట ఏనుగు, గుర్రం(బంగ్లాదేసు) పురాతన భారతదేశంలో (6:9)లో అంగ, వంగ, కళింగ సమీప దేశాలుగా ఉన్నాయి. ఈ ప్రాంతాలన్నింటిలో పవిత్ర తీర్ధాలు, పవిత్ర ప్రదేశాలు ఉన్నాయి. అర్జునుడు వీటిని అన్నింటినీ సందర్శించాడు.
గంగ, వంగ, కళింగ పౌండ్ర సుహ్మాలు ఒకేపూర్వీకతకు భాగస్వాములుగా ఉన్నారు. వారు ముగ్గురూ రాజా వాలి(బాలి) దత్తపుత్రులు. గిరివ్రజపురానికి సమీపంలో ఉన్న మగధలో నివసిస్తున్న దీర్ఘతముడి ద్వారా జన్మించిన పుత్రులే.
వంగదేశం మీద భీముడి దండయాత్ర
తరువాత వంగదేశం మీద దండయాత్ర చేసాడు.(2:29)
వంగదేశం మీద ఇతర దాడులు
కాశ్మీరాలు, దారదాలు, కుంతిలు, క్షుద్రకులు, మాలవులు, అంగాలు, వంగాలు, కళింగాలు, విదేహాలు, తామ్రలిప్తకాలు, రాక్షోవహాలు, విఠాహోత్రాలు, త్రిగార్తాలు, మార్టికావతలు అందరినీ భార్గవ రాముడు హతమార్చాడు (7: 68).
కర్ణుడు అంగాలు, బంగాలు, కళింగాలు, మండికులు, మగధలను క్షీణింపజేసాడు. కర్కఖండాలు; వారితో అవాసిరాలు, యోధ్యలు, అహిక్షత్రాలు కూడా ఉన్నారు (3: 252).
అంగాలు, వంగాలు, కళింగాలు, మగధలు, కాశులు, కోసలు, వత్స్యులు, గార్గ్యాలు, కరుషులు, పౌండ్రకులు వాసుదేవ కృష్ణుడిచే నిర్మూలించబడ్డారని పేర్కొన్నారు (7:11).
కురుక్షేత్ర యుద్ధం తరువాత అర్జునుడు తన సైనిక ప్రచారంలో బంగాలు, పౌండ్రాలు, కోసల దేశాలను (14:82) ఓడించాడు.
యుధిష్టరుడి సామంతరాజ్యంగా
అంగ, వంగ, పౌండ్ర రాజులు యుధిష్ఠిర ఆస్థానానికి హాజరైనట్లు పేర్కొన్నారు (2: 4). వంగి, అంగాలు, పాండ్రాలు, ఓడ్రాలు, చోళులు, ద్రావిడలు, ఆంధ్రకులు యుధిష్ఠిరుడికి కప్పం అర్పించారని పేర్కొన్నారు (3:51). అంగాలు, వంగాలు, పునరాలు, సనవత్యులు, గయాలు-ఈ సుక్షత్రియులు సాధారణ వంశాలలో పంపిణీ చేయబడ్డారు. ఆయుధాల వినియోగానికి శిక్షణ పొందారు. యుధిష్ఠిర రాజుకు వందలు, వేలమంది కప్పం తెచ్చారు. వంగాలు, కళింగాలు, మగధలు, తామరలిప్తులు, సుపుంద్రకాలు, దౌవాలికలు, సాగరకులు, పోషకులు, సైసవులు, అసంఖ్యాక కర్ణాప్రవారణులు ద్వారం వద్ద వేచి ఉన్నారు (2:51).
కురుక్షేత్ర యుద్ధంలో వంగాలు
యుద్ధ ఏనుగులను నిర్వహించడంలో వంగసైన్యం నైపుణ్యం కలిగి ఉంది. కురుక్షేత్ర యుద్ధంలో వారు కౌరవులతో కలిసి ఉన్నారు.
కురుక్షేత్ర యుద్ధంలో కళింగాలతో పాటు (8:17) దుర్యోధనుడితో వంగప్రజలు ఉన్నారు. (7: 158)లో కౌరవ సైన్యంలో భాగంగా వారిని ప్రస్తావించారు. తూర్పువాసులు, దక్షిణాదివారు, అంగాలు, వంగాలు, పుంలింద్రులు, మగధలు, తమరలిప్తాకులు, మేకలాలు, కోశలు, మద్రాలు, దశర్నాలు, నిషాదులు వంటి ఏనుగుల పోరాటంలో నైపుణ్యం కలిగిన అనేకమంది పోరాట యోధులు ఐక్యమయ్యారు కళింగాలు (8:22). సాత్యకి, వంగాల రాజుకు చెందిన ఏనుగు ప్రాణాలను కొట్టాడు (8:22).
కురుక్షేత్ర యుద్ధంలో పాల్గొన్న ప్రజ్ఞోతిషా రాజ్యానికి పాలకుడిగా భగదత్తను పేర్కొన్నారు.
వంగరాజ్య పాలకులు
(2:29)లో సముద్రాసేన, చద్రసేన అనే ఇద్దరు పాలకుల గురించి ప్రస్తావించారు. వారు వంగ రాజ్యానికి పాలకులేనా అనేది స్పష్టంగా తెలియదు. కర్ణుడు (2:43)లో అంగ, వంగ పాలకుడిగా పేర్కొనబడ్డాడు. జరాసంధుడు మిత్రుడు, వాసుదేవ కృష్ణుడి శత్రువు అయిన పౌండ్రక వాసుదేవుడు (2:14)లో వంగా, పౌడ్ర కిరాతుల రాజుగా పేర్కొనబడ్డాడు. భగదత్తను వంగా పాలకుడిగా పేర్కొన్నారు (8:22).
బహుశా ఈ పాలకులందరికీ వంగా భూభాగంలో వాటా ఉంది. ఇవన్నీ మహాభారతంలోని ఇతర భాగాలలో పొరుగున ఉన్న రాజ్యాలను పాలించినట్లు ప్రస్తావించబడ్డాయి. భగదత్తుడు వంగకు ఉత్తరాన ఉన్న ప్రగ్జ్యోతిష రాజ్యానికి పాలకుడు. పౌండ్రక వాసుదేవుడు వంగకు తూర్పున పౌడ్ర రాజ్యాన్ని, కర్ణుడు వంగా పశ్చిమాన అంగ రాజ్యాన్ని పరిపాలించాడు.
ఇతర మూలాలు
పాంచాల రాకుమారి స్వయంవరానికి పౌడ్రక రాజ్యానికి రాజైన పౌడ్రక వాసుదేవుడితో కళింగ, వంగ రాజులు హాజరయ్యారని పేర్కొనబడ్డారు.
శరణ్య సదారంగని
శరణ్య "షారు" సదారంగని (జననం 1995 జూలై 3) జర్మనీ మహిళల జాతీయ క్రికెట్ జట్టు కోసం వికెట్ కీపర్-బ్యాటర్‌గా, కొన్నిసార్లు బౌలర్‌గా ఆడిన భారత సంతతికి చెందిన క్రికెటర్. గతంలో, ఆమె అంతర్జాతీయంగా డెన్మార్క్ తరపున, ఇంగ్లీష్ కౌంటీ క్రికెట్‌లో ఎసెక్స్ తరపున ఆడింది. 2020లో యూరోపియన్ క్రికెట్ సిరీస్‌లో ఆడిన తొలి మహిళా క్రికెటర్‌గా నిలిచింది.
ప్రారంభ జీవితం - వృత్తి
సదరంగాని భారతదేశంలోని తన స్వస్థలమైన బెంగళూరులో చిన్నతనంలో క్రికెట్ ఆడటం ప్రారంభించింది. ఆమె ప్రాథమిక పాఠశాలలో ఉన్నప్పుడు, అబ్బాయిల క్రికెట్ జట్టులో ఆడిన ఏకైక అమ్మాయి. అలా చేయడానికి జాతీయ సంఘం నుండి ప్రత్యేక అనుమతి పొందవలసి ఉంటుంది. ప్రతిభావంతురాలైన అమ్మాయిగా, ఆమె ప్రాథమిక పాఠశాలలో ఉన్నప్పుడు సంక్లిష్టమైన నవలలను సృజనాత్మకంగా రాయడంలో కూడా రాణించింది. ఆమె కర్ణాటక ఇనిస్టిట్యూట్ ఆఫ్ క్రికెట్ (KIOC)లో కోచింగ్ నుండి కూడా ప్రయోజనం పొందింది. అండర్-16, అండర్-19 కర్ణాటక మహిళల క్రికెట్ జట్ల కోసం అనేక సార్లు ఆడింది, తర్వాత భారత మహిళా జట్టు క్రికెటర్ వేద కృష్ణమూర్తి ఆధ్వర్యంలో కొన్ని మ్యాచ్‌లు కూడా ఉన్నాయి.
బెంగళూరులోని జైన్ కాలేజీలో ప్రీ-యూనివర్శిటీ డిగ్రీ పూర్తి చేసిన తర్వాత, సదారంగని లిబరల్ ఆర్ట్స్‌లో బ్యాచిలర్ డిగ్రీ కోసం ఇంగ్లాండ్‌లోని ఎసెక్స్‌కు వెళ్ళింది. అక్కడ, ఆమె ఎసెక్స్ మహిళల క్రికెట్ జట్టుకు కూడా ఆడింది. కొన్ని సంవత్సరాల తరువాత, ఆమె మరొక విద్యా డిగ్రీని అభ్యసించడానికి జర్మనీకి మకాం మార్చింది, ఇంగ్లీష్ బోధించడం,  యువ క్రికెటర్లకు శిక్షణ ఇవ్వడం ప్రారంభించింది. ఆమె పొరుగున ఉన్న డెన్మార్క్‌లోని క్లబ్ జట్టు కోసం ఆట ఆడటం ప్రారంభించింది.
అంతర్జాతీయ కెరీర్
జూన్ 2017లో, సదారంగని డెన్మార్క్ జాతీయ జట్టు జట్టుకు ఎంపిక చేశారు. రెండు నెలల తర్వాత, ఆగష్టు 2017లో, ఆమె బెల్జియంలోని ఆంట్వెర్ప్‌లో జరిగిన యూరోపియన్ మహిళల T20 టోర్నమెంట్‌లో వికెట్ కీపర్-బ్యాటర్‌గా డెన్మార్క్ తరపున ఆడింది.
వియన్నా సమీపంలోని సీబర్న్ క్రికెట్ గ్రౌండ్‌లో 2020 ఆగస్టు 12 న జరిగిన జర్మనీ, ఆస్ట్రియాల మధ్య జరిగిన ద్వైపాక్షిక సిరీస్‌లోని మొదటి మ్యాచ్‌లో, సదరంగాని జర్మనీ తరపున, మహిళల ట్వంటీ 20 ఇంటర్నేషనల్స్‌లో (WT20Is) స్పెషలిస్ట్ బ్యాటర్‌గా అరంగేట్రం చేసింది. 2020 ఆగస్టు 13 న జరిగిన ఆ సిరీస్‌లోని మూడవ మ్యాచ్‌లో, ఆమె జర్మనీ తరపున 25 * పరుగులతో అత్యధిక స్కోర్ చేసింది. WT20Iలో మొదటిసారిగా వికెట్‌ను కాపాడుకుంది.
2021 జూలై 8న, క్రెఫెల్డ్‌లోని బేయర్ ఉర్డింగెన్ క్రికెట్ గ్రౌండ్‌లో జర్మనీ,  ఫ్రాన్స్‌ల మధ్య జరిగిన మరొక ద్వైపాక్షిక సిరీస్‌లో మొదటి మ్యాచ్‌లో సదరంగాని WT20Iలో మొదటిసారి బౌలింగ్ చేసింది. ఆమె 10 పరుగులకు 2 వికెట్లు తీసి తన జట్టు అత్యుత్తమ బౌలింగ్ గణాంకాలను కూడా నమోదు చేసింది. 2021 జూలై 10న ఆడిన ఆ సిరీస్‌లోని ఐదవ, చివరి మ్యాచ్‌లో, ఆమె బౌలర్‌గా మరింత విజయవంతమైంది, 6 పరుగులకు 2 వికెట్లకు  పరుగులు చేసింది. తరువాతి నెలలో, ఆమె 2021 ICC మహిళల T20 ప్రపంచ కప్ యూరప్ క్వాలిఫైయర్‌లో జర్మనీ యొక్క నాలుగు మ్యాచ్‌లలో ఆడింది.
వ్యక్తిగత జీవితం
సదరంగాణి జర్మనీలో ఇంగ్లీషు టీచర్‌గా మూడేళ్లు పనిచేసి ఇప్పుడు నేషనల్‌ అసోసియేషన్‌లో పబ్లిక్‌ రిలేషన్స్‌ వర్క్‌ చేస్తోంది. జర్మనీకి వెళ్ళిన తర్వాత ఆమె తన భర్త ఫిన్‌ని కలుసుకుంది; వారు హాంబర్గ్ శివారులోని ససెల్‌లో నివసిస్తున్నారు.
బాహ్య లంకెలు
వర్గం:భారతీయ మహిళా క్రికెట్ క్రీడాకారులు వర్గం:కర్ణాటక మహిళా క్రీడాకారులు వర్గం:జీవిస్తున్న ప్రజలు వర్గం:1995 జననాలు
ప్యాంటలూన్ రిటెయిల్ ఇండియా లిమిటెడ్
thumb|261x261px|కోల్ కతా లో ప్యాంటలూన్ షో రూమ్‌ ముంబయి కేంద్రంగా నిర్వహింపబడుతున్న ఒకానొక బహుళ వ్యాపార రిటెయిల్ సంస్థ.
మైలు రాళ్ళు
ఇటాలియన్ ఇన్ష్యురెన్స్ సంస్థ జెనరాలి, అమెరికా స్టేషనరీ సంస్థ స్టేపుల్స్ తో జాయింట్ వెంచర్ ఒప్పందం
ఇంటర్నేషనల్ రిటెయిలర్ ఆఫ్ ద ఇయర్ గా అమెరికా కు చెందిన నేషనల్ రిటెయిల్ ఫెడరేషన్, ఎమర్జింగ్ రిటెయిలర్ ఆఫ్ ద ఇయర్ గా బార్సిలోనా లో వరల్డ్ రిటెయిల్ కాంగ్రెస్ గుర్తింపు.
ఫ్యూచర్ బజార్.కాం భారతదేశం యొక్క షాపింగ్ పోర్టల్ గా జనాదరణ
మూలాలు
వర్గం:వ్యాపార సంస్థలు
తాపేశ్వరం కాజా
తెలుగు రాష్ట్రాల్లోనే కాక భారతదేశం అన్ని ప్రాంతాల్లో లభ్యమయ్యే మిఠాయిలు కాజాలు. అలాంటి ఈ కాజాలకు పుట్టినిల్లు ఆంధ్రప్రదేశ్ లోని తూర్పు గోదావరి జిల్లా మండపేట మండలం తాపేశ్వరం గ్రామం.
ఈ మిఠాయి తయారీ విశిష్టత కారణంగా రాష్ట్రవ్యాప్తంగా ప్రజల మన్ననలు పొంది, తాపేశ్వరం కాజాగా ప్రసిద్ధి చెందింది. thumb|right|300px|కాజాలలో పెద్దదైన జంబో కాజా (3 కేజీల నుండి 5 కేజీల వరకూ)
తాపేశ్వరం కాజా ప్రారంభ చరిత్ర
తాపేశ్వరం గ్రామానికి చెందిన పోలిశెట్టి సత్తిరాజు ఎంతో కృషితో మడత కాజాను రూపొందించారు. పొరలు పొరలుగా వుండే మడత కాజాలో పోరా పొరలో పాకంతో, దాని కమ్మదనం, రుచి కారణంగా కొద్దికాలంలోనే కాజా ప్రజాభిమానం పొందింది. క్రమేణా తాపేశ్వరంకాజాగా ప్రశస్తమైంది.
కాజా అంటే నోరూరని వారుండరు. అందరికీ అందుబాటు ధరలలో ఏ చిన్న షాపులోనైనా దొరికే మంచి మిఠాయిలు ఈ కాజాలు.
కాజా తయారీ
మడత కాజా తయారీ విధానంలో ప్రధానంగా వాడేది  మైదాపిండి, నెయ్యిలోనూ,  రిఫైండ్ ఆయిల్ లోనూ రెండు రకాలు చేస్తారు. కొంచెం నూనె పోసి నానబెట్టిన పిండి పలుచగా సాగదీసి, పొడవుగా కోసి దాన్ని కాజా ఆకారంలో చుట్టుకువెళతారు. 10 నుండి 12 నిముషాల్లో ఒక కాజా తయారవుతుంది. పాకంలో 3 నిముషాలు ఉంచుతారు. పొరల లోపలి పాకం బయటికి జారిపోకుండా చివర్లో గట్టి పాకంలో ముంచి తీస్తారు.
భక్తాంజనేయ స్వీట్స్, సురుచి పుడ్స్ ప్రస్థానం
1931 లో చిన్న హొటల్ గా మొదలైంది. పోలిశెట్టి సత్తిరాజు అనే ఆయన భక్తాంజనేయ హొటల్ అని పేరుతో ఒక చిన్నపాటి నడుపుతూ ఉండేవారట. పల్లెల హొటళ్లలో అల్పాహరాలతోపాటు ఆవడ పాయసం, గులాబ్ జాం వంటివి కౌంటర్ టెబుళ్ళ మీద పెడుతుంటారు. అలాగే అల్పాహారాలతో పాటు కాజా చేసి దాంతో పాటు కొన్ని స్వీట్స్ పెట్టి అమ్ముతుంటే జనాలకు బాగా నచ్చి అమ్మకం పెరిగిందట... హోటల్ బిజినెస్ కంటే స్వీట్స్ అమ్మకం పెరిగాక హొటల్ కాస్తా భక్తాంజనేయ స్వీట్స్ గా మారిపోయింది. సత్తిరాజు గారు కాజా తయారీలో మెలకువలు చూపుతూ రుచికరంగా తయారుచేస్తుంటే అమ్మకాలూ పెరిగాయి, షాపూ పెరిగింది.
పోలిసెట్టి సత్తిరాజు గారి కుమారుడు పోలిశెట్టి మల్లిబాబు వచ్చాక మరిన్ని హంగులతో షాపు పెద్దదైంది. వర్కర్స్ పెరిగారు. కాజా తయారీలో యంత్రాలు రంగప్రవెశం చేసాయి. కాకినాడ, రాజమహేంద్రవరంలలో బ్రాంచీలు వెలిశాయి. 1991లో భక్తాంజనేయ స్వీట్స్ పేరు ను 'భక్తాంజనేయ వారి సురుచి పుడ్స్' అని మార్పుచేశారు. అక్కడి నుండి ఆయన చేసిన కృషి వలన తాపేశ్వరం కాజాకు విశేషమైన ఖ్యాతి వచ్చింది. ' సురుచి' క్వాలిటీకి సంబంధించి అనేక అవార్డులు, రివార్డులు పొందింది. అంతర్జాతీయ నాణ్యతా ప్రమాణాల సంస్థ నుండి ISO 9001 - 2008, ISO 2000 సర్టిఫికేషన్స్ దక్కాయి.
రికార్డులు, పురస్కారాలు
30 టన్నుల మహా లడ్డూతో ప్రపంచంలోనే అతి పెద్ద లడ్డూ తయరీదారులుగా గిన్నిస్ వరల్డ్ రికార్డ్ సంపాదించారు. అంతర్జాతీయ స్థాయిలో నాణ్యతా ప్రమాణాలు పాటించే సంస్థలకు ISO సర్టిఫికేషన్ ను అందించే HYM International certifications సంస్థ దక్షిణ భారతదేశ స్థాయిలో ఫుడ్ ప్రొడక్ట్స్ రంగానికి సంబంధించి సురుచి కి మూడుసార్లు HYM క్వాలిటీ అవార్డునిచ్చింది.
మూలాలు, వనరులు
వర్గం:పిండి వంటలు
అంజయ్య యాదవ్
ఎల్గనమోని అంజయ్య యాదవ్‌, తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం భారత్ రాష్ట్ర సమితి పార్టీ తరపున షాద్‌నగర్‌ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.
జననం, విద్యాభాస్యం
ఎ. అంజయ్య యాదవ్‌ 1950, మే 10న ఆగయ్య-బాలకిష్టమ్మ దంపతులకు తెలంగాణ రాష్ట్రం, రంగారెడ్డి జిల్లా, కేశంపేట మండలం లోని ఎక్లాస్‌ఖాన్‌పేట గ్రామంలో జన్మించాడు. ఆయన ఒకటవ తరగతి నుండి ఐదో తరగతి వరకు ఎక్లాస్‌ఖాన్‌పేట ప్రభుత్వ ప్రాధమిక పాఠశాలలో, 6వ తరగతి నుండి 9వ తరగతి వరకు కొత్తపేట ప్రభుత్వ ఉన్నత పాఠశాలలో, 10వ తరగతి షాద్‌నగర్‌ లోని ప్రభుత్వ పాఠశాలలో పూర్తిచేశాడు. ఎ. అంజయ్య యాదవ్‌ హైదరాబాదు కోఠి లోని వివేకానంద కళాశాలలో ఇంటర్మీడియట్, పత్తర్‌ఘాట్‌లోని ఎంబీ సైన్స్‌ కళాశాలలో బీఎస్సీ పూర్తి చేశాడు. ఆయన విద్యాభాస్యం పూర్తయ్యాక రెవెన్యూశాఖలో మాల్‌ పటేల్‌ ( వీఆర్‌ఓ)గా, పట్వారీగా, పోలీస్‌ పటేల్‌గా పనిచేశాడు.
వ్యక్తిగత జీవితం
అంజయ్య యాదవ్‌ కు లక్ష్మమ్మతో వివాహం జరిగింది. వారికి ఇద్దరు కుమారులు (రవీందర్ యాదవ్, మరళీకృష్ణ) ఉన్నారు.
రాజకీయ జీవితం
ఎ. అంజయ్య యాదవ్‌ 1987 నుండి 1992 వరకు ఎంపీపీగా, 2001 నుండి 2006 వరకు జెడ్పిటిసిగా, 2006 నుండి 2011 వరకు ఎంపిటీసీగా పనిచేశాడు. ఆయన తొలిసారిగా 2009లో జరిగిన ఆంధ్రప్రదేశ్ అసెంబ్లీ ఎన్నికల్లో షాద్‌నగర్‌ నియోజకవర్గం నుండి తెలంగాణ రాష్ట్ర సమితి అభ్యర్థిగా పోటీచేసి కాంగ్రెస్ అభ్యర్థి చౌలపల్లి ప్రతాపరెడ్డి చేతిలో 9,838 ఓట్ల తేడాతో ఓటమి పాలయ్యాడు.
అంజయ్య యాదవ్‌ 2014లో తెలంగాణ రాష్ట్రం ఏర్పడిన తరువాత జరిగిన తెలంగాణ అసెంబ్లీ ఎన్నికల్లో షాద్‌నగర్‌ నియోజకవర్గం నుండి తెలంగాణ రాష్ట్ర సమితి అభ్యర్థిగా పోటీచేసి కాంగ్రెస్ అభ్యర్థి చౌలపల్లి ప్రతాపరెడ్డి పై 17,328 ఓట్ల మెజారిటీతో గెలిచి తొలిసారిగా అసెంబ్లీకి ఎమ్మెల్యేగా ఎన్నికయ్యాడు. ఆయన 2018లో జరిగిన ఎన్నికల్లో తెరాస తరపున పోటీచేసి రెండోసారి ఎమ్మెల్యేగా గెలిచాడు. అంజయ్య యాదవ్‌ శాసనసభలో 2019, సెప్టెంబరు 22 నుండి బీసీ సంక్షేమ కమిటీ ఛైర్మన్‌గా ఉన్నాడు.
మూలాలు
వర్గం:1950 జననాలు వర్గం:తెలంగాణ ఉద్యమకారులు వర్గం:తెలంగాణ వ్యక్తులు వర్గం:రంగారెడ్డి జిల్లా నుండి ఎన్నికైన శాసన సభ్యులు వర్గం:రంగారెడ్డి జిల్లా రాజకీయ నాయకులు వర్గం:రంగారెడ్డి జిల్లా వ్యక్తులు వర్గం:తెలంగాణ రాష్ట్ర సమితి రాజకీయ నాయకులు
ఇగురం (కథా సంపుటి)
ఇగురం (కథా సంపుటి) పద్నాలుగు కథలతో ప్రచురితమైన పుస్తకం. ఈ పుస్తకంలోని ప్రతీ కథ తెలంగాణ ప్రాంత నెటివిటీని ప్రతిభింబిస్తూనే విశ్వజనీనమైన సామాన్య మధ్యతరగతి మనుషుల వ్యథల్ని ఆవిష్కరిస్తాయి. ఇగురం కథా సంపుటిని గంగాడి సుధీర్ రచించాడు.
అభినందనలు
ఇగురం (కథా సంపుటి) పుస్తక రచయిత గంగాడి సుధీర్ రెడ్డి ప్రగతి భవన్‌లో రాష్ట్ర ముఖ్యమంత్రి కల్వకుంట్ల చంద్రశేఖర్ రావును 27 జనవరి 2022న మర్యాద పూర్వకంగా కలిసాడు. ఈ సందర్బంగా కేసీఆర్ పుస్తక రచయిత గంగాడి సుధీర్ రెడ్డిని అభినందించాడు. ఈ పుస్తక రచయితను మంత్రి కేటీఆర్, సబితా ఇంద్రారెడ్డి అభినందించారు.
మూలాలు
వర్గం:కథా సంకలనాలు వర్గం:తెలంగాణ వర్గం:2021 పుస్తకాలు
చిన్నతిరుపతి
చిన్నతిరుపతి పేరుతో ప్రసిద్ధి చెందిన వెంకటేశ్వరస్వామి దేవాలయాలు మన రాష్ట్రంలో చాలాచోట్ల ఉన్నాయి:
గ్రీన్లాండ్ పులి సెంటర్
గ్రీన్లాండ్ పులి సెంటర్  చైనాలోని షాండాంగ్ రాష్ట్రంలోని జినాన్ నగరంలో ఉన్న ఒక ఆకాశహర్మ్యం. ఈ భవన ఎత్తు 301 మీటర్రు (988 అడుగులు). ఈ భవన నిర్మాణం 2010లో ప్రారంభమై 2015లో ముగుసింది.
మూలాలు
వర్గం:చైనా లోని భవనాలు వర్గం:ఆకాశహర్మ్యాలు
తెలుగు కురాన్
తెలుగులో ప్రచురించబడిన కురాన్ అనువాదాలు:
వర్గం:ఇస్లాం వర్గం:ఖురాన్
బవానా శాసనసభ నియోజకవర్గం
మూలాలు
వర్గం:ఢిల్లీ శాసనసభ నియోజకవర్గాలు
తెలంగాణ విమోచనోద్యమం
హైదరాబాదు సంస్థానాధీశుడు ఏడవ నిజాం నవాబు ఉస్మాన్ ఆలీ ఖాన్ నుంచి విముక్తి కోసం సంస్థాన ప్రజలు 1946 నుంచి 1948 మధ్య వీరోచిత పోరాటం చేశారు. దీన్నే తెలంగాణ విమోచనోద్యమంగా పిలుస్తారు. రెండు వందల సంవత్సరాల దోపిడి, అణిచివేతకు నలభై ఏడు సంవత్సరాల తిరుగుబాటు, సాయుధ పోరాటం ఒక దశ మాత్రమే. వివిధ సంఘాల, పార్టీల, ప్రజాస్వామికవాదుల, రచయితల, ప్రజల సంఘటిత క్రమ-పరిణామ పోరాటమది. హైదరాబాదు సంస్థానంలో ప్రస్తుత తెలంగాణాతో పాటు మరాఠ్వాడ (మహారాష్ట్ర), బీదర్ (కర్ణాటక) ప్రాంతాలు ఉండేవి. 3 భాషా ప్రాంతాలకు చెందిన మొత్తం 16 జిల్లాలకు గాను 8 జిల్లాలు తెలంగాణా ప్రాంతానికి చెందినవి కాగా, మరాఠా, కన్నడ ప్రాంతాలకు చెందినవి 8 జిల్లాలుండేవి. భారతదేశానికి స్వాతంత్ర్యం వచ్చిననూ నిజాం సంస్థానంలోని ప్రజలకు మాత్రం స్వాతంత్ర్యం లేకపోవడాన్ని ఇక్కడి ప్రజలు జీర్ణించుకోలేకపోయారు. దేశమంతటా స్వాతంత్ర్యోత్సవాలతో ప్రజలు ఆనందంతో గడుపుచుండగా నిజాం సంస్థాన ప్రజలు మాత్రం నిరంకుశ బానిసత్వంలో కూరుకుపోయారు. హైదరాబాదు రాజ్యాన్ని పాలిస్తున్న ఏడవ నిజామ్ మీర్ ఉస్మాన్ అలీ ఖాన్ రాజ్యాన్ని సొంతం చేసుకోవడానికి విశ్వప్రయత్నం చేస్తూ రజాకార్లను ఉసిగొల్పాడు. నిజాంకు అండగా ఖాసిం రజ్వీ నేతృత్వంలోని రజాకార్లు గ్రామాలపైబడి దోపిడిచేయడం, ఇండ్లు తగలబెట్టడం నానా అరాచకాలు సృష్టించారు. అతని మతోన్మాద చర్యలు కోరలాల్చి, వెయ్యి నాల్కలతో విషం కక్కాయి. హీనమైన బతుకులు వెళ్ళదీస్తున్న జనం గురించి అస్సలు పట్టించుకోకుండా ప్రజల నుండి బలవంతంగా వసూలుచేసుకున్న సొమ్ముతో విలాసాలు, జల్సాలు, భోగభాగ్యాలు చేసుకొనేవారు. దీనితో రామానందతీర్థ నేతృత్వంలో ఆర్యసమాజ్ ఉద్యమాలు, కమ్యూనిస్టుల ఆధ్వర్యంలో సాయుధ పోరాటాలు ఉధృతమయ్యాయి. మొదట నల్గొండ జిల్లాలో ప్రారంభమైన ఉద్యమం శరవేగంగా నైజాం సంస్థానం అంతటా విస్తరించింది. రావి నారాయణరెడ్డి, చండ్ర రాజేశ్వరరావు, మల్లు స్వరాజ్యం, ఆరుట్ల కమలాదేవి, బొమ్మగాని ధర్మభిక్షం, మాడపాటి హనుమంతరావు, దాశరథి రంగాచార్య, కాళోజి నారాయణరావు, షోయబుల్లాఖాన్, సురవరం ప్రతాపరెడ్డి తదితర తెలంగాణ సాయుధ పోరాటయోధులు, వారికి స్ఫూర్తినిచ్చే కవులు, రచయితలు మూలంగా 1948లో ఉధృత రూపం దాల్చి చివరికి భారత ప్రభుత్వం సైనిక చర్యతో నైజాం సంస్థానాన్ని 1948 సెప్టెంబర్ 18న భారత్ యూనియన్‌లో విలీనం చేసుకునే వరకు కొనసాగింది.
నిజాం పాలనలో దురాగతాలు
నీ బాంచన్ కాల్మొక్త అంటూ బతుకులీడ్చిన ప్రజలు నిజాం పాలనపై ఎదురు తిరగడానికి అంతులేని దురాగతాలే కారణం. నిజాం పాలన చివరి దశలో మానవరక్తాన్ని తాగే రాకాసి మూకలైన రజాకారు దళాల దురాగతాలకు అంతు ఉండేదికాదు. రైతులు పండించిన పంటలకు కూడా వారికి దక్కనిచ్చేవారు కాదు. నాడు వేలమంది మహిళలు మానభంగాలకు గురయ్యారు. హిందూ మహిళలను నగ్నంగా బతుకమ్మ ఆడించేవారు. నిజాం పాలకులు ఉద్యమాలను ఆపడానికి ఉద్యమకారులను చిత్రహింసలకు గురిచేసేవారు. గోళ్ళ కింద గుండుసూదులు, బ్లేడ్లతో శరీరంపై కోసి గాయాలపై కారం పోసేవారు. సిగరెట్లతో కాల్చేవారు. బొటనవేళ్లకు తాళ్ళు కట్టి తలకిందులుగా వేలాడదీసేవారు. చెవులకు బరువులు కట్టడం, ఛాతీపై పెద్దబండలు పెట్టడ, కాగే నూనెలో వేళ్లు ముంచడం ఆనాడు సాధారణమైన శిక్షలు ప్రజల వద్ద నుంచి ముక్కుపిండి పన్నులు వసూలుచేసేవారు. ధాన్యాలను బలవంతంగా లాక్కొనేవారు. ప్రజలు తిండిలేక అలమటిస్తే పట్టించుకొనేవారు కాదు. నిజాంచే ఉసిగొల్పిన రజాకార్లు విచ్చలవిడిగా గ్రామాలపై పడి ఇండ్లు తగలబెట్టి, అందినకాడికి దోచుకొనేవారు. ఈ భయంకర పరిస్థితిని చూసి వందేమాతరం రామచంద్రరావు ప్రధాని జవహర్ లాల్ నెహ్రూకు నిజాం దుర్మార్గాలపై లేఖ అందించాడు.
తమ జల్సాలకు విలాస జీవితానికి సరిపోయే విధంగా 90 రకాల పన్నులు విధించారు. ప్రజల బతుకు అధ్వాన్నమైంది. పన్నుల కట్టలేని పరిస్థితిలో గోళ్ళూడగొట్టారు. లెవీ కొలువకపోతే ఊరి మీద పడి రైతులు తినడానికి ఉంచుకున్న ధాన్యాన్ని దోచుకెళ్ళిన సంఘటనలనేకం. ఎదిరించినందుకు బైరాన్‌పల్లిలో 108 మందిని కాల్చి చంపారు, నిర్మల్‌లో వెయ్యిమందిని ఉరితీశారు, గాలిపెల్లిని తగులబెట్టారు. ఇలాంటి సంఘటనలు లెక్కలేనివి. శవాలను కూడా బూటుకాళ్ళతో తన్నిన నరహంతకులు, కిరాతకులు రజాకార్లు. నిజాం రాజుల దృష్టిలో ప్రజలంతా ‘బాంచె’లు(బానిసలు). సామాజికంగా 'వెట్టి' అనే బానిసత్వ పద్ధతి అమల్లో ఉండింది. యార్‌జంగ్ నేతృత్వంలోని మజ్లిస్ ఇత్తెహాదుల్ బైనుల్ముస్లమీన్ సంస్థ బలవంతంగా హిందువులను ముస్లింమతంలోకి మార్పిడి చేసేది. ఎదురు తిరిగిన వారిపై అరాచకంగా ప్రవర్తించేవారు. రజాకార్లు స్త్రీలను మానభంగాలకు గురిచేసి, వివస్త్ను చేసి ఎత్తుకుపోయేవారు.
చెట్లకు కట్టేసి కింద మంటలు పెట్టేవారు, జనాన్ని వరసగా నిలబెట్టి తుపాకులతో కాల్చేవారు, బహిరంగంగా సామూహిక మానభంగాలు జరిపేవారు. దోపిడీ దృష్టి తప్ప స్థానిక ప్రజల పట్ల గౌరవం ఏమాత్రంలేదు. సంస్థాన ఉద్యోగాల్లో స్థానిక ప్రజల్ని పెట్టుకోకుండా ఉత్తర భారతం నుండి అపాకీలను రప్పించి నియమించారు. స్థానిక భాషల్ని, సంస్కృతులను అన్ని దశల్లోనూ నిర్దాక్షిణ్యంగా అణిచివేశారు. ‘అరబ్బీ-అమృతం, పారశీ-తేనె ఉర్దూ-కండశర్కర, తక్కిన భాషలన్నీ ఒంటికాలికింది దుమ్ము’ అని ఈసడించుకున్నారు. స్థానిక ఉర్దూను సైతం హీనంగా చూశారంటే తెలుగు పరిస్థితికి దిక్కులేదు. తుర్రేబాజ్ ఖాన్ ‌, బందగి, షోయబుల్లాఖాన్‌ లాంటి అనేక మంది ముస్లింలు కూడా నిజాం నిరంకుశ పాలనలో హత్యచేయబడ్డారు. 1942లో షేక్ బందగి విస్నూర్ రాపాక రామచంద్రారెడ్డి అనే భూస్వామికి చెందిన గూండాలు హత్యచేశారు.
సర్దార్ పటేల్ పాత్ర
సైనిక చర్య విజయవంతం కావడానికి అప్పటి భారత హోంశాఖా మంత్రి సర్దార్ పటేల్ కృషి ఎంతో ఉంది. సర్దార్ వల్లభ్ భాయిపటేల్ రాజకీయ చతురతతో పోలీసు చర్య జరిపి నిజాం పాలనకు చరమగీతం పలికాడు. హైదరాబాదును ప్రత్యేక దేశంగా ఉంచాలని కనీసం పాకిస్తాన్‌లోనైన విలీనం చేయాలని విశ్వప్రయత్నం చేసిన నిజాం పన్నాగాలను పటేల్ బద్దలు కొట్టాడు. నిజాం ఐక్యరాజ్యసమితికి భారతదేశంపై ఫిర్యాదు చేయడానికి దూతలను కూడా పంపాడు. భారతదేశంపై పోరాటానికి విదేశాల నుంచి ఆయుధ దిగుమతికి ప్రయత్నాలు చేశాడు. అయినా అతని ఆటలు, నిజాం ప్రధాని లాయక్‌అలీ నాటకాలు పటేల్ ఎదుట పనిచేయలేదు. పోలీసు చర్యలో భాగంగా నలువైపులా నుంచి వస్తున్న భారత బలగాలను చూసి నిజాం కింగ్‌కోఠి నుంచి బయటకు వచ్చి భారత ప్రతినిధి కె.ఎం.మున్షీని కలిశాడు. అప్పటికే సమాచారసాధనాలు తెగిపోవడంతో ఎటూ అర్థంకాక కాళ్ళబేరానికి దిగాడు. లొంగుబాటుకు మించిన తరుణోపాయం లేదను మున్షీ చెప్పడంతో నిజాం ఒప్పుకోకతప్పలేదు. బొల్లారం వద్ద నిజాం నవాబు సర్దార్ పటేల్ ఎదుట తలవంచి లొంగిపోవడంతో 1948 సెప్టెంబరు 17న హైదరాబాదు రాజ్యం భారత యూనియన్‌లో విలీనమైంది. అప్పుడు ఇక్కడి ప్రజలకు అసలైన స్వాతంత్ర్యం లభించింది. నిజాం ప్రధాని లాయక్‌ అలీని తొలిగించడమే కాకుండా ప్రజలకు నరకయాతన చూపించిన ఖాసింరజ్వీని అరెస్టు చేశారు. ఆ తర్వాత హైదరాబాదు శాసనసభ రద్దుచేయబడింది. హైదరాబాదు రోడ్ల మీద ఇక తలెత్తుకు తిరగలేమని భావించిన లాయక్‌అలీ, ఖాసింరజ్వీలు మూటాముల్లెలు సర్దుకొని పాకిస్తాన్ పారిపోయారు.
ఆపరేషన్ పోలో
నిజాం సంస్థానంపై భారత ప్రభుత్వం జరిపిన సైనిక చర్యకు ఆపరేషన్ పోలో అని పేరు. జనరల్ జె.ఎన్.చౌదరి నేతృత్వంలో 1948 సెప్టెంబర్ 13న సైనిక చర్య మొదలైంది. సైన్యం రెండు భాగాలుగా విడిపోయి విజయవాడ నుంచి ఒకటి, బీదర్ దిశగా రెండోది కలిసింది. మొదటి రెండు రోజులు నిజాం సైన్యం తిరగబడినా ఆ తర్వాత క్షీణించింది. తాను ఓటమి అంచుల్లో ఉన్నట్లు గమనించి నిజాం నవాబు దిక్కుతోచని స్థితిలో లేక్‌వ్యూ అతిథి గృహంలో బంధించిన భారత ఏజెంట్ మున్షీని కలిసి లొంగిపోతున్నట్లు ప్రకటించాడు. దీనితో ఆపరేషన్ పోలో విజయవంతమైంది. సెప్టెంబర్ 13న జె.ఎన్.చౌదరి నాయకత్వాన ప్రారంభమైన దాడి సెప్టెంబర్ 17న నిజాం నవాబు లొంగిపోవడంతో పూర్తయింది. సెప్టెంబర్ 18న సైనిక చర్యకు నేతృత్వం వహించిన జె.ఎన్.చౌదరి సైనిక గవర్నర్‌గా పదవీ ప్రమాణం చేశాడు. ఎం.కె.వెల్లోడి ముఖ్యమంత్రిగా నియమించబడ్డాడు.
ఉద్యమ స్పూర్తి ప్రధాతలు
తెలంగాణ సాయుధ పోరాటంలో పురుషులు, స్త్రీలు, పిల్లలు అనే తేడాలు లేకుండా తుపాకులు, బడిసెలు పట్టి రజాకార్ల మూకలను తరిమికొట్టారు. మహబూబ్ నగర్ జిల్లాలో అప్పంపల్లి, ఆదిలాబాదు జిల్లాలో నిర్మల్, సిర్పూర్, కరీంనగర్ జిల్లాలో మంథని, మహమ్మదాపూర్, నల్గొండ జిల్లాలో మల్లారెడ్డిగూడెం, నిజామాబాదు జిల్లా ఇందూరు, తదితర ప్రాంతాలలో పోరాటం పెద్ద ఎత్తున సాగింది. జమలాపురం కేశవరావు, లక్ష్మీనరసయ్య, ఆరుట్ల కమలాదేవి, రావి నారాయణరెడ్డి, ధర్మభిక్షం, చండ్ర రాజేశ్వరరావు, బద్దం ఎల్లారెడ్డి, మగ్దూం మొహియుద్దీన్, షోయబ్ ఉల్లాఖాన్, మల్లు స్వరాజ్యం రాంజీగోండ్, విశ్వనాథ్ సూరి, దొడ్డి కొమరయ్య, బెల్లం నాగయ్య, కిషన్ మోదాని తదితరులు తెలంగాణ విమోచనానికి కృషిచేశారు. వీరందరి కృషి, దాశరథి, కాళోజీల కవితల స్ఫూర్తితో సామాన్య ప్రజలు సైతం ఊరుఊరున, వాడవాడన నిజాం పాలనపై తిరగబడ్డారు. కర్రలు, బరిసెలు, గుత్పలు, కారం ముంతలు, వడిసెలను ఆయుధాలుగా మలుచుకొని పోరాడారు. బర్మార్లు, తుపాకులను సంపాదించుకొని యుద్ధరంగంలోకి దిగారు.
ఆదిలాబాదు జిల్లా
ఆదిలాబాదు జిల్లాలో నిరంకుశ నిజాంకు వ్యతిరేకంగా ఊపిరిలూదిన వ్యక్తులుగా రాంజీ గోండు, కొమరంభీం ప్రసిద్ధి చెందినారు. నిర్మల్ కేంద్రంగా చేసుకొని ఎందరో పోరాటయోధులు రజాకార్లను ఎదిరించారు. బ్రిటీష్ వారికి తొత్తులుగా ఉంటూ నైజాం సంస్థానాన్ని నడిపించిన వారిపై తిరగబడ్డారు. జల్-జమీన్-జంగల్ కోసం గిరిజనుల తరఫున పోరాడిన కొమరంభీం, రాంజీగోండుల పోరాటాలు, త్యాగాలు గుర్తు చేసుకోవడానికి సెప్టెంబర్ 17న పలు రాజకీయ పార్టీలు పోటాపోటీ ఏర్పాట్లు చేసుకుంటాయి. రాంజీగోండుతో పాటు అతని వెయ్యిమంది అనుచరులను మర్రిచెట్టుకు సామూహికంగా ఉరితీశారు. ఆ మర్రి "గోండ్ మర్రి", "ఉరులమర్రి"గా ప్రసిద్ధిచెందింది. ఇదే వెయ్యి ఉరులమర్రి సంఘటనగా ప్రసిద్ధిచెందింది. ప్రస్తుతం ఆ చెట్టు లేదు. ఆ ప్రాంతంలో అమరవీరుల స్తూపం ఉంది. గోపిడి గంగారెడ్డి, గంగిశెట్టి విఠల్‌రావు, రాంపోశెట్టి, భీంరెడ్డి తదితరులు తెలంగాణ విమోచనోద్యమ పోరాటంలో ప్రాణాలు కోల్పోయారు. నిజాం సంస్థానంపై పోలీసు చర్య ప్రారంభమై విమోచన పూర్తయ్యే వరకు 5 రోజులపాటు ఆసిఫాబాదు వాసులు ప్రాణాలకు పణంగా పెట్టి అలుపెరుగని పోరాటం చేసి రజాకార్లను ముప్పుతిప్పలు పెట్టారు.